123 
hisce scilicet vix pedalibus multoque tenuioribus e cinereo viridescentibus 
fasciae adsunt obliquae , hinc inde conversae , bruneae , jam a maxil[B 
utraque per caput et collum in dorso ad basin caudae sensim delitescentes, 
18 ad 20, anteriores distinctiores, latiores, posteriores sensim rariores, 
minus conspicuae, abdomen omnibus ex cinereo concolor. Quo magis 
corpus increscit, eo obscurius fit, et cinereus color in bruneum excurrit, 
fasciis et ipsis sensim sensimque disparentibus, ita ut in adulto spiciraine 
bipedali nulla earum vestigia cognoscantur. Idem quoque evenit carinis 
squamarum, in juniore specimine acutioribus magisque prominulis, quam 
in adulto, in quo abdominales sensim obtusiores fiunt et partim dis- 
parent. 
ANGUIS FRAGILIS L. 
Ang. Besseri Andrz. 
Ang. incertus Eryn. 
E fusco-olivaceus, longitudinaliter fasciatus, fasciis tribus nigris in dorso, 
aliisque e maculis irregularibus violaceis obortis in utroque latere obviis, 
subtus rufescens , longitudinaliter nigro-punctatus. 
Hab. in Iberia, ad Tiflisios et Bjelikljutsch prope Schulaweram, in 
Imeretia, prope Oni, in Albania. 
Longitudo caudae perquam variat, quum leviore vixdum pressione sponte 
quasi dissiliat in complura fragmenta, at in posterum regeneretur, quam- 
quam brevior ; quo fit, ut integri alii praecipue juniores caudam corpore 
